18/05/2012 | Administración LocalMunicipal
Brión
Aprobación definitiva da Ordenanza fiscal reguladora da taxa pola utilización dos servizos da escola infantil municipal

EDICTO Elevado a definitivo o acordo provisional do Pleno de data 23 de marzo de 2012, de aprobación da Ordenanza fiscal reguladora da taxa pola utilización dos servizos da escola infantil municipal, por non se ter presentado ningunha reclamación durante o prazo de exposición pública, de conformidade co disposto no art.17.4 do RDL.2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da ordenanza aprobada para os efectos da súa entrada en vigor. ORDENANZA FISCAL REGULADORA DA TAXA POLA UTILIZACIÓN DOS SERVIZOS DA ESCOLA INFANTIL MUNICIPAL Artigo 1. Concepto. De conformidade co disposto nos artigos 15 a 19 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, este Concello establece a taxa pola utilización dos servizos da Escola Infantil Municipal: servizo de atención educativa e servizo de comedor. O importe das taxas reguladas nesta ordenanza actualizarase para cada curso escolar na mesma proporción que a variación interanual positiva experimentada polo índice xeral de prezos de consumo para a Comunidade Autónoma de Galicia (IPC) no mes de xuño anterior. Artigo 2. Suxeitos obrigados ao pagamento. Están obrigados ao pagamento da taxa os pais/nais dos nenos/as en situación de alta na Escola Infantil Municipal de Brión, e no seu defecto, os familiares ou titores legais a quen corresponda o exercicio da patria potestade. Artigo 3. Pagamento. O pagamento das cotas correspondentes realizarase mensualmente nos 10 primeiros días naturais do mes a que correspondan. No caso de que o ingreso no centro se produza con posterioridade ao día primeiro de mes, a cota correspondente ao dito mes ingresarase nos dez días naturais seguintes á data de ingreso. No caso de utilización do servizo de comedor en días soltos, realizarase o pagamento deste servizo xunto coa cota do mes seguinte. Salvo o disposto no Regulamento de réxime interior para o funcionamento da Escola infantil municipal de Brión, a falta de asistencia ao centro non supón reducción nin exención alguna da cota establecida, mentres non se formalice a baixa correspondente. O impago das cotas establecidas durante dúas mensualidades, consecutivas ou non e independentemente do curso ao que se correspondan, orixinará a perda do dereito á praza. O Concello poderá determinar para as aulas de 2-3 anos, que a perda da praza sexa consecuencia do impago dunha soa mensualidade. Tanto o importe dos recibos impagados como o dos gastos de devolución bancaria de ditos recibos, serán aboados ao través de impresos de autoliquidación como un ingreso bancario ou directamente na tesourería municipal. Artigo 4. Determinación dos importes a pagar. Os importes mensuais a pagar veñen determinados en función da renda per cápita mensual da unidade familiar. Para os efectos da aplicación desta ordenanza, a renda per cápita mensual da unidade familiar computarase segundo as seguintes regras: 1) Entenderase por unidade familiar a formada polos cónxuxes non separados legalmente e: a) Os/as fillos/as menores, con excepción dos que, con consentimento dos/as pais/nais vivan independentemente destes/as. b) Os/as fillos/as maiores de idade incapacitados xudicialmente suxeitos á patria potestade prorrogada ou rehabilitada. c) Os/as fillos/as maiores de dezaoito anos discapacitados cun grao superior ao 33% 2) Entenderase por familia monoparental a unidade familiar a que se refire o apartado 1) cando formase parte dela un único proxenitor ou proxenitora que non conviva con outra persoa coa que manteña unha relación análoga á conxugal e sempre que o outro proxenitor/a non contribúa económicamente ao seu sustento. No caso de familias monoparentais, incrementarase nun 0,8 o número real de membros que compoñen a unidade familiar.3) Entenderase por renda per cápita o resultado de dividir entre o número de membros computables da unidade familiar a suma das rendas individuais de cada membro correspondentes ao exercicio anterior a aquel en que dea comezo o curso escolar. As rendas individuais calcularanse coa suma da base impoñible xeral e a base impoñible do aforro, calculadas segundo os criterios establecidos na normativa do imposto sobre a renda das persoas físicas. A renda per cápita mensual será o resultado de dividir o importe anterior por doce.4) Acreditación. O importe dos ingresos totais da unidade familiar será acreditado mediante a presentación das copias certificadas pola Administración Tributaria das declaracións do IRPF do exercicio anterior ao comezo do curso ou de non ter realizada aínda a declaración do IRPF correspondente ao exercicio anterior ou non ter obriga de presentala, aportarase certificacións de ingresos referidos ao mesmo período (do INEM, Seguridade Social, empresa contratante, ….), así como copia da certificada do IRPF correspondente ao derradeiro exercicio fiscal finalizado, aos efectos de cómputo de base impoñible xeral coa base impoñible do aforro. A documentación anterior poderá ser substituída polas correspondentes autorizacións ao Concello de Brión para obter os datos necesarios. Artigo 5. Tarifas. As tarifas a aplicar para a utilización dos servizos da escola infantil municipal serán as seguintes: Artigo 6. Aplicación dos prezos das tarifas e reducións. Segundo a renda per cápita mensual da unidade familiar se aplicarán os prezos das tarifas consonte coa seguinte táboa e coas seguintes reducións, agás sobre o prezo de comedor por días soltos que non estará suxeita a ningunha redución: Artigo 7. Bonificacións. Segundo as circunstancias da unidade familiar, sobre o prezo resultante de aplicar o disposto no artigo anterior, aplicaranse os seguintes descontos que non son acumulables entre si: a) 20% a nenos que pertenzan a unha familia numerosa. b) 20% a nenos dunha unidade familiar monoparental. c) 20% a nenos que teñan irmáns no mesmo centro: desconto aplicable ao segundo irmán e sucesivos, non ao primeiro. d) 50% de desconto na primeira mensualidade a aqueles nenos/as que por circunstancias sobrevidas (solicitude fóra de prazo, traslado de residencia, etc.) obteñan praza despois do día 15 do mes. Artigo 8. Variacións e suspensións temporais de pagos. As familias terán dereito a solicitar en calquera momento a revisión das cotas individuais establecidas, por razón de variacións importantes sobrevidas que modifiquen de xeito apreciable a súa capacidade económica. Do mesmo xeito, o Concello terá a potestade de revisar de oficio as cotas individuais establecidas, e a solicitar canta documentación considere oportuna para verificar variacións na capacidade económica dos usuarios, tanto á baixa como á alza. Os suxeitos obrigados ao pago, non terán a obriga de aboar as cotas correspondente durante os seguintes períodos: Cotas por servizos educativos e de comedor: a) Durante o mes de vacacións anual. b) Cando por calqueira motivo distinto ao período de vacacións anuais, o centro permaneza pechado por un período superior a quince días naturais. En ambos casos a suspensión realizarase de oficio. Cotas correspondentes unicamente ao servizo de comedor: a) Cando por causas debidamente xustificadas e valoradas pola comisión de baremación citada no Regulamento de réxime interior para o funcionamento da escola infantil municipal, o neno/a deixe de asistir temporalmente ao centro. Neste caso, a suspensión da cota correspondente ao servizo de comedor terá efecto dende o primeiro día do mes natural seguinte á data de inasistencia, e durará ata o día primeiro do mes natural en que teña lugar a reincorporación. Soamente se a reincorporación se producira con posterioridade ao día 15 do mes, a cota de comedor reducirase para ese mes no 50%, e deberá ser aboada no prazo dos dez días seguintes á reincorporación. Neste caso, serán os suxeitos obrigados ao pago os que inicien ante o Concello a solicitude de suspensión da cota, así como a acreditación documental da circunstancia que a motiva. Artigo 9. Infracción e sancións tributarias. En todo o relativo á cualificación de infraccións tributarias, así como das sancións que ás mesmas correspondan en cada caso, estarase ao disposto nos artigos 181 e seguintes da Lei 58/2003, do 17 de decembro, xeral tributaria. Disposición derrogatoria. A presente ordenanza fiscal derroga á Ordenanza fiscal reguladora da taxa pola utilización dos servizos da escola infantil municipal publicada no BOP do 22.12.1997. Disposición final. A presente ordenanza entrará en vigor ao día seguinte ao da súa publicación no BOP, permanecendo en vigor ata a súa modificación ou derrogación expresas e os prezos establecidos serán de aplicación desde o día 1 de setembro de 2012. Os prezos contidos nesta ordenanza deberán entenderse automáticamente modificados e adaptados a aqueles que a administración autonómica aprobe para os seus centros propios, sempre que se manteña a situación de financiamento condicionado das escolas infantís de carácter municipal. Brión, 10 de maio de 2012. O alcalde Asdo.: José Luis García García